রাজনৈতিক মহল মনে করছে, বিরোধীদের মধ্যে সমন্বয় তো নেই-ই, একে অন্যের প্রতি বিশ্বাসহীনতা, সংশয়, সন্দেহের মতো অনেক বিষয় রয়েছে। আবার অনেকেই মনে করছেন, সকলেই জল মাপছেন। একে অন্যকে সন্দেহের চোখে দেখছে। লোকসভা ভোটের এখনও অন্তত ৭-৮ মাস বাকি। তার মধ্যে রাজনৈতিক হাওয়া অনেক ঘুরে যেতে পারে, অনেক কিছু পট পরিবর্তন হতে পারে। তাই এখনই সামনে চলে এলে ভোটের আগে বা পরে হাওয়া বুঝে অবস্থান বদলালে সাধারণ মানুষের বিরাগভাজন হতে পারেন। সেই আশঙ্কাও ছিল। কিন্তু রাহুল গাঁধীর সেই সমস্যা ছিল না। কিন্তু তিনিই যখন উদ্যোগী হলেন না, তখন আগ বাড়িয়ে ছোট দলের নেতারা এগিয়ে আসতে চাননি।